dwar il-proposta għal regolament tal-Parlament Ewropew u tal-Kunsill li jemenda r-Regolament (KE) Nru 562/2006 dwar ir-regoli li jirregolaw il-moviment ta' persuni minn naħa għal oħra tal-fruntieri (Kodiċi tal-Fruntieri ta' Schengen) fir-rigward ta' l-użu tas-Sistema ta' Informazzjoni dwar il-Viża (VIS)

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error!

(Proċedura ta' kodeċiżjoni: l-ewwel qari)

Il-Parlament Ewropew,

– wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2008)0101 ),

– wara li kkunsidra l-Artikoli 251(2) u u 62(2)(a) tat-Trattat KE, skond liema artikoli l-Kummissjoni ppreżentat il-proposta lill-Parlament ( C6-0086/2008 ),

– wara li kkunsidra l-Artikolu 51 tar-Regoli ta' Proċedura tiegħu,

– wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern (A6 0208/2008),

Japprova l-proposta tal-Kummissjoni kif emendata;

Jitlob lill-Kummissjoni biex terġa' tirreferi l-kwistjoni lill-Parlament jekk ikollha l-ħsieb li temenda l-proposta b'mod sustanzjali jew li tibdilha b'test ġdid;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Proposta għal regolament - att li jemenda

Regolament (KE) Nru 562/2006

Test propost mill-Kummissjoni

Permezz ta' deroga, il-VIS tista' tkun ikkonsultata billi jintuża n-numru ta' l-istiker tal-viża biss, jew, fuq għażla każwali, in-numru ta' l-istiker tal-viża flimkien mal-verifika tal-marki tas-swaba'.

Għandhom jiġu ssodisfati l-kundizzjonijiet li ġejjin sabiex tapplika din id-deroga:

i) meta jkun hemm traffiku tant intens li l-ħin ta' stennija fil-fruntieri jsir eċċessiv,

ii) ir-riżorsi kollha f'termini ta' staff, faċilitajiet u organizzazzjoni jkunu ġew eżawriti,

iii) tkun saret evalwazzjoni li turi li m'hemm l-ebda periklu relatat mas-sigurtá interna u ma' l-immigrazzjoni illegali,

Madankollu, fil-każi kollha fejn hemm dubju dwar l-identitá tad-detentur tal-viża u/jew ta' l-awtentiċitá tal-viża, il-VIS għandha tkun ikkonsultata billi jintuża n-numru ta' l-istiker tal-viża flimkien mal-verifika tal-marki tas-swaba'.

Id-deċiżjoni li tkun ikkonsultata l-VIS bi qbil mas-subparagrafu 1 għandha tkun meħuda għall-inqas fil-livell tal-gwardjan tal-fruntiera responsabbli mill-punt ta' qsim tal-fruntiera.

Kull Stat Membru għandu, darba fis-sena, jgħaddi rapport dwar l-applikazzjoni ta' dan l-Artikolu lill-Parlament Ewropew u lill-Kummissjoni, u fih għandu jinkludi n-numru ta' ċittadini ta' pajjiż terz, li sarilhom kontroll fil-VIS billi ntuża n-numru ta' l-istiker tal-viża biss.

Tliet snin wara d-data ta' l-applikazzjoni ta' dan ir-Regolament, il-Kummissjoni għandha tgħaddi lill-Parlament Ewropew u lill-Kunsill evalwazzjoni dwar l-implimentazzjoni ta' dan l-Artikolu.

Fuq il-bażi ta' dik l-evalwazzjoni, il-Parlament Ewropew jew il-Kunsill jistgħu jistiednu lill-Kummissjoni sabiex tipproponi, jekk meħtieġ, emendi xierqa għal dan ir-Regolament.

Il-Parlament Ewropew huwa involut fil-proċedura ta' kodeċiżjoni biex jiġi emendat ir-Regolament (KE) Nru 562/2006 dwar l-użu tas-Sistema ta' Informazzjoni dwar il-Viża (VIS) taħt il-Kodiċi tal-Fruntieri ta' Schengen.

L-emendi proposti mill-Kummissjoni għall-Kodiċi tal-Fruntieri ta' Schengen rigward l-użu tas-Sistema ta' Informazzjoni dwar il-Viża jipprevedu li l-verifiki bir-reqqa fil-fruntieri fuq iċ-ċittadini ta' pajjiżi terzi li għandhom viża jkunu jinkludu wkoll il-konsultazzjoni tal-VIS skond id-dispożizzjonijiet tar-Regolament tal-VIS (il-verifika tan-numru tal-viża u t-teħid tal-marki tas-swaba' miċ-ċittadini kollha tal-pajjiżi terzi kull darba li jaqsmu l-fruntiera).

L-għan tal-proposta huwa li jiġi kkumplimentat ir-Regolament tal-VIS billi jiġu stabbiliti regoli komuni f'dan is-sens permezz ta' l-emenda tal-Kodiċi tal-Fruntieri ta' Schengen biex jiġi żgurat li l-VIS tiġi użata b'mod effiċjenti u armonizzat fil-fruntieri esterni.

Ir-Regolament tal-VIS jiddefinixxi l-għan u l-funzjonalitajiet u r-responsabilitajiet tal-VIS, filwaqt li l-emenda għall-Istruzzjonijiet Konsulari Komuni se toħloq il-bażi legali għall-Istati Membri sabiex jieħdu identifikaturi bijometriċi mandatorji mingħand persuni li japplikaw għall-viża.

Skond ir-Regolament tal-VIS, il-gwardjani tal-fruntieri għandhom aċċess biex ifittxu fil-VIS għall-iskop ta' verifika billi jużaw in-numru ta' l-istiker tal-viża flimkien mal-marki tas-swaba' tad-detentur tal-viża.

Għal massimu ta' tliet snin wara l-bidu ta' l-operazzjonijiet, it-tfittxija tista' ssir billi jintuża n-numru ta' l-istiker tal-viża biss.

Il-perjodu ta' tliet snin jista' jiġi mqassar fil-każ tal-fruntieri ta' l-ajru.

Il-verifiki sistematiċi permezz ta' konsultazzjoni tal-VIS għal ċittadini ta' pajjiżi terzi li għandhom viża kull darba li jaqsmu fruntiera esterna jżidu l-ħin ta' stennija fil-fruntieri, b'mod partikulari fl-istaġun tat-turiżmu u fil-bidu u fit-tmiem tal-festi pubbliċi.

Billi f'dawn l-aħħar snin l-Ewropa saret destinazzjoni attraenti għat-turisti, anke għal ċittadini ta' pajjiżi terzi li jeħtieġu viża biex jidħlu fl-UE, kwalunkwe konsegwenza ta' l-introduzzjoni tal-VIS fil-fruntieri esterni trid tittaffa b'mod xieraq.

Għalhekk ir-rapporteur jipproponi li l-gwardjan tal-fruntiera responsabbli jkun jista' jiddeċiedi li jikkonsulta l-VIS fuq bażi mhux sistematika.

Dan l-arranġament ikun ta' għajnuna għaċ-ċittadini ta' l-UE u għaċ-ċittadini tal-pajjiż terzi li ma jeħtiġux viża biex jidħlu fl-Unjoni Ewropea, billi jnaqqas l-istennija fil-fruntieri.

Il-gwardjani tal-fruntiera se jibqgħu jivverifikaw jekk iċ-ċittadini tal-pajjiżi terzi jissodisfawx il-kundizzjonijiet kollha biex jidħlu fl-UE (kif stipulati fl-Artikolu 5 tal-Kodiċi tal-Fruntieri ta' Schengen) u se jikkonsultaw il-VIS fuq il-bażi ta' l-esperjenza u ta' l-informazzjoni tagħhom stess, u b'hekk jgħinu b'mod adegwat sabiex jiżguraw livell għoli ta' sigurtà fl-UE.

PROĊEDURA

Ir-regoli li jirregolaw il-moviment ta' persuni minn naħa għal oħra tal-fruntieri (Kodiċi tal-Fruntieri ta' Schengen) fir-rigward ta' l-użu tas-Sistema ta' Informazzjoni dwar il-Viża (VIS)

Data meta ġiet ippreżentata lill-PE

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni

Data tat-tħabbir fis-seduta plenarja

Opinjoni(jiet) mhux mogħtija

Data tad-deċiżjoni

Data tal-ħatra

Konsultazzjoni mal-Kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali


dwar il-proposta għal regolament tal-Parlament Ewropew u tal-Kunsill dwar is-sottomissjoni ta' statistika nominali dwar il-qabda mill-Istati Membri li jistadu f'ċerti zoni barra dawk ta' l-Atlantiku tat-Tramuntana (riformulazzjoni)

Kumitat għall-Affarijiet Legali

(Riformulazzjoni - Artikolu 80a tar-Regoli ta' Proċedura)

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

(Proċedura ta' kodeċiżjoni: l-ewwel qari)

Il-Parlament Ewropew ,

– wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2007)0760 ),

– wara li kkunsidra l-Artikoli 251(2) u 285(1) tat-Trattat KE, skond liema artikoli l-Kummissjoni ppreżentat il-proposta lill-Parlament ( C6-0443/2007 ),

– wara li kkunsidra l-Ftehima Interistituzzjonali tat-28 ta' Novembru 2001 dwar l-użu aktar strutturat tat-teknika ta' kitba mill-ġdid ta' l-atti legali

ĠU C 77, 28.3.2002, p.

– wara li kkunsidra l-Artikoli 80a u 51 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Affarijiet Legali u l-opinjoni tal-Kumitat għas-Sajd ( A6-0218/2008 ),

A. billi, skond il-Grupp ta' Ħidma Konsultattiv tas-Servizzi Legali tal-Parlament Ewropew, tal-Kunsill u tal-Kummissjoni, din il-proposta ma fiha ebda emenda sostantiva ħlief dawk li ġew identifikati bħala tali fil-proposta u, billi, fir-rigward tal-kodifikazzjoni tad-dispożizzjonijiet mhux mibdula tat-testi attwali, il-proposta fiha kodifikazzjoni ċara ta' dawn it-testi mingħajr xi tibdil fis-sustanza tagħhom,

Japprova l-proposta tal-Kummissjoni kif adattata għar-rakkomandazzjonijiet tal-Grupp ta' Ħidma Konsultattiv tas-Servizzi Legali tal-Parlament Ewropew, tal-Kunsill u tal-Kummissjoni;

Jistieden lill-Kummissjoni biex għal darb'oħra tirreferi din il-kwistjoni lill-Parlament jekk għandha l-ħsieb li temenda l-proposta b'mod sostanzjali jew tissostitwixxiha b'test ieħor;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

OPINJONI tal-Kumitat għas-Sajd

għall-Kumitat għall-Affarijiet Legali

dwar il-proposta għal regolament tal-Parlament Ewropew u Kunsill dwar is-sottomissjoni ta' statistiċi nominali tas-sajd mill-Istati Membri li jistadu f'żoni li m'humiex fl-Atlantiku tat-Tramuntana (Riformulazzjoni)

Rapporteur għal opinjoni:

ĠUSTIFIKAZZJONI FIL-QOSOR

I- Il-proposta tal-Kummissjoni

Il-kodifikazzjoni tar-Regolament tal-Kunsill Nru 2597/95(KE) tat-23 ta' Ottubru 1995 dwar il-preżentazzjoni ta' statistiċi nominali tas-sajd mill-Istati Membri li jistadu f'żoni li m'humiex fl-Atlantiku tat-Tramuntana, ġiet inizzjata mill-Kummissjoni.

Ir-regolament il-ġdid kellu jissostitwixxi d-diversi atti inkorporati fih (l-Anness VII ta' din il-proposta għal regolament).

Sadanittant, id-Deċiżjoni 1999/468/KE tal-Kunsill tat-28 ta' Ġunju 1999 li tipprovdi l-proċeduri għall-eżerċizzju tas-setgħat ta' l-implimentazzjoni konferiti fuq il-Kummissjoni

ĠU L 184, 17.7.1999, p.

23. ġiet modifikata bid-Deċiżjoni tal-Kunsill 2006/512/KE

Deċiżjoni li daħlet fis-seħħ fit-23.07.2006 (ĠU L 200, 22.7.2006, p.

11). , li daħħlet proċedura regolatorja bi skrutinju.

B'konformità mad-dikjarazzjoni konġunta tal-Parlament Ewropew, tal-Kunsill u tal-Kummissjoni

ĠU L 255, 21.10.2006, p.

1. tas-17 ta' Lulju 2006 dwar id-Deċiżjoni 2006/512/KE, sabiex din il-proċedura ġdida tkun applikabbli għall-atti diġà fis-seħħ li kienu adotatti skond il-proċedura stipulata fl-Artikolu 251 tat-Trattat, dawk l-atti jeħtieġ li jiġu adattati b'konfromità mal-proċeduri applikabbli.

Għalhekk, huwa xieraq li l-kodifikazzjoni tar-Regolament (KEE) Nru 2597/95 tinħadem mill-ġdid sabiex tinkorpora l-emendi meħtieġa għall-adattament għall-proċedura l-ġdida tal-komitoloġija.

II- Il-kuntest ġenerali

Il-kundizzjonijiet għall-applikazzjoni tal-proċedura regolatorja bi skrutinju huma definiti fl-Artikolu 5 a ġdid tad-deċiżjoni 1999/468/KEE, kif ġiet emendata: l-att legali bażiku għandu jiġi adottat skond il-proċedura tal-kodeċiżjoni u għandu jagħti l-possibilità lill-Kummissjoni li tadotta "miżuri ta' ambitu ġenerali mfassla sabiex jemendaw elementi mhux essenzjali ta' dak l-istrument, fosthom bit-tneħħija ta' wħud minn dawn l-elementi jew tissuplimenta l-istrument biż-żieda ta' elementi ġodda mhux essenzjali" (minn hawn 'il quddiem imsejħa "miżuri kważi-leġiżlattivi").

Fid-dikjarazzjoni konġunta ta' Lulju 2006, il-Parlament Ewropew, il-Kunsill u l-Kummissjoni qablu dwar lista inizjali ta' atti leġiżlattivi ta' bażi li għandhom jiġu adattati b'urġenza għall-proċedura regolatorja bi skrutinju (allinjament prijoritarju).

Fit-23 ta' Novembru 2007 il-Kummissjoni adottat komunikazzjoni dwar l-allinjament ġenerali mal-proċedura regolatorja bi skrutinju (COM(2007)740 finali), fejn hi identifikat 225 att leġiżlattiv li kellhom wkoll ikunu suġġetti għal adattament u li kienu fuq tliet listi: l-ewwel lista ("lista ġenerali") -156 att leġiżlattiv li l-adattament tagħhom se jitwettaq permezz ta' regolamenti ta' emenda hekk msejħa "omnibus"

Ara d-dokumenti ( COM(2007)0741 , COM (2007)0824 u COM(2007)0822 , spiss imsejħa l-1, it-2 u t-3 "omnibus". ; il-lista nru 2 ("lista ta' atti li qed jiġu kodifikati") - 23 att leġiżlattiv li l-adattament tagħhom se jsir jew permezz ta' modifikazzjoni leġiżlattiva, jew permezz ta' bidla tal-proposta kodifikata b'formulazzjoni ġdida, fil-kuntest tal-progress tal-proċess ta' kodifikazzjoni; il-lista nru 3 ("lista ta' atti oħra qabel ma jiġu adottati" - dawk l-atti li l-adattament tagħhom jew se jsir fil-qafas ta' modifika sostanzjali ta' l-att ta' bażi, li jmur lil hinn mill-aspetti proprji tal-komitoloġija, jew se jsir inutli permezz ta' l-abrogazzjoni tagħhom.

III - Il-pożizzjoni tar-rapporteur

Din il-proposta leġiżlattiva tal-Kummissjoni hija inkluża fil-lista nru 2 imsemmija hawn taħt u tuża t-teknika tal-formulazzjoni mill-ġdid

L-adozzjoni ta' att legali ġdid li jinkorpora f'test wieħed kemm l-emendi sostantivi li dan jagħmel għal att ta' qabel kif ukoll id-dispożizzjonijiet mhux mibdula ta' dak l-att. .

Fit-12 ta' Diċembru 2007 il-Konferenza tal-Presidenti ddeċidiet li tinnomina l-kumitat ta' l-affarijiet legali bħala l-kumitat responsabbli għall-adattament ta' atti leġiżlattivi eżistenti għall-proċedura ġdida tal-komitoloġija, u l-kumitati speċjalizzati differenti kellhom jingħataw irwol konsultattiv.

Skond l-opinjoni tal-25 ta' Jannar 2008 tal-Grupp Konsultattiv tas-Servizzi Legali tal-Parlament Ewropew, tal-Kunsill u tal-Kummissjoni

Imwaqqfa permezz tal-Ftehima Interistituzzjonali tat-28 ta' Novembru 2001 dwar użu aktar strutturat tat-teknika tat-tfassil mill-ġdid ta' atti legali (ĠU C 77, 28.3.2002, p.1). , din il-proposta tal-Kummissjoni ma timplika ebda emenda bażika ħlief dawk li ġew identifikati bħala tali; min-naħa l-oħra, skond l-istess opinjoni, rigward id-dispożizzjonijiet ta' l-atti preċedenti li ma nbidlux bil-modifikazzjonijiet tal-kontenut imsemmija, il-Kummissjoni tillimita ruħha għal kodifikazzjoni pura u sempliċi, mingħajr ma ddaħħal modifikazzjonijiet sostanzjali.

Fl-opinjoni mogħtija minnu, il-Grupp Konsultattiv jirrimarka wkoll dwar għadd ta' adattamenti tekniċi meħtieġa biex jiżguraw il-konformità tal-proposta mar-regolamenti ta' kodifikazzjoni.

Ir-rapporteur għal opinjoni jqis, min-naħa tiegħu, li jkun xieraq li wieħed jipproċedi lejn dawn l-adattamenti tekniċi.

Id-deċiżjoni dwar din il-kwistjoni, madankollu, hija fl-ambitu tal-Kumitat għall-Affarijiet Legali.

Rigward l-emendi bażiċi proposti (ara l-Artikoli 2 u 5 u l-premessi 1, 6 u 7), ir-rapporteur iqis li dawn huma limitati għall-proposta ta' allinjament komplut u korrett mal-proċedura regolatorja bi skrutinju l-ġdida.

Il-proċedura l-ġdida tirrispondi għat-talbiet ta' żmien twil tal-Parlament Ewropew li għandhom l-għan li jsaħħu mill-ġdid id-drittijiet ta' skrutinju ta' l-implimentazzjoni ta' l-atti leġiżlattivi adottati fil-qafas tal-proċedura ta' kodeċiżjoni.

Il-PE jista' jopponi l-miżuri "kważi-leġiżlattivi" maħsuba

B'mod partikolari l-adattament tal-lista ta' statistika ta' żoni tas-sajd, jew tas-suddiviżjonijiet tagħhom, u ta' l-ispeċi. , fiż-żmien u fil-kundizzjonijiet stipulati fil-paragrafi 3 u 4 ta' l-Artikolu 5 a (ġdid) tad-Deċiżjoni 1999/468/KEE hekk kif emendata, meta huwa jqis li dawn il-miżuri jmorru lil hinn mill-kompetenzi ta' eżekuzzjoni stipulati fil-att ta' bażi, jew li mhumiex kompatibbli ma' l-għan jew mal-kontenut ta' l-att ta' bażi jew li ma jirrispettawx il-prinċipji tas-sussidjarjetà jew tal-proporzjonalità.

Il-Kumitat tas-Sajd jistieden lill-Kumitat għall-Affarijiet Legali, bħala l-kumitat responsabbli, sabiex jipproponi l-approvazzjoni tal-proposta tal-Kummissjoni.

PROĊEDURA

Statistika dwar qabdiet nominali f'żoni li m'humiex fl-Atlantiku tat-Tramuntana (Riformulazzjoni)

Kumitat responsabbli

Opinjoni mogħtija minn

Data tat-tħabbir fis-seduta plenarja

Rapporteur ta' opinjoni:

Data tal-ħatra

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178 (2)) preżenti għall-votazzjoni finali

PROĊEDURA

Data meta ġiet ippreżentata lill-PE

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni(jiet)

Data tat-tħabbir fis-seduta plenarja

Data tal-ħatra

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali


Iktar għażla u inqas spejjeż għall-klijenti tal-banek

Affarijiet ekonomiċi u monetarji

Skond il-Parlament Ewropew, il-konsumaturi għandhom ikollhom aktar għażla u għandhom iħallsu inqas għas-servizzi bankarji u finanzjarji.

Dan jista' jsir billi jitnaqqsu d-differenzi bejn ir-regolamenti nazzjonali.

Il-Membri enfasizzaw ukoll l-importanza li l-konsumaturi jingħataw tagħlim bażiku dwar is-servizzi finanzjarji, waqt li sostnew li l-aċċess għas-servizzi finanzjarji bażiċi, bħal m'huwa l-ftuħ ta' kont bankarju, huwa dritt għal kulħadd.

Il-Parlament adotta żewġ rapporti li ġew diskussi waqt dibattitu dwar il-kompetizzjoni u s-servizzi finanzjarji.

Ir-rapport imħejji minn Othmar Karas (EPP-ED, AT) u adottat b ' 452 vot favur, 44 kontra u 13-il astensjoni, huwa risposta għall-Green Paper tal-Kummissjoni dwar is-Servizzi Finanzjarji għall-Konsumatur fis-Suq Waħdieni.

Ir-rapport imħejji minn Gianni Pittella (PES, IT), adottat b'562 vot favur, 16 kontra u 10 astensjonijiet, huwa dwar l-inkjesta tal-Kummissjoni fuq il-kompetizzjoni fis-servizzi bankarji ġenerali.

Vantaġġi konkreti

Skond il-Parlament, l-għanijiet tal- Green Paper huma li toffri vantaġġi konkreti għall-konsumaturi permezz ta' "għażla akbar u prezzijiet aktar baxxi," li jkun hemm "titjib fil-fiduċja tal-konsumatur," u li jiġu żgurati "aktar poteri f'idejn il-konsumatur."

Il-Membri jemmnu fil-bżonn li jiġi pprovdut ambjent mingħajr riskji kemm għall-banek kif ukoll għall-konsumatur.

Barra minn hekk, huma jaqblu li "l-attivita' transkonfinali hija kruċjali biex tiżdied il-kompetizzjoni."

Għalhekk talbu li jittieħed approċċ ta' armonizzazzjoni sħiħa u mmirata fil-qafas regolatorju - dan ifisser li l-elementi ewlenin tar-regoli għandhom ikunu l-istess fl-Istati Membri kolha, waqt li jkun japplika r-rikonoxximent reċiproku għall-bqija tar-regoli.

Il-MPE semmew ukoll l-alternattiva tat-"28 reġim" bħala approċċ possibbli ġdid għar-regolamentazzjoni Ewropea, li jippermetti aċċess transkonfinali għall-prodotti finanzjarji.

L-istess riskji, l-istess regoli

Il-Membri sostnew li "kompetizzjoni vera u ġusta tista' tinħoloq biss meta jkun hemm kundizzjonijiet ġusti u l-istess," u għalhekk ikkonkludew li kull leġiżlazzjoni għandha ssegwi l-prinċipju ta' "l-istess riskji, l-istess regoli," iżda mingħajr ma jiġi adottat approċċ fejn "qies wieħed jiġi lil kulħadd" għaliex dan jaffettwa d-diversita' tal-prodott b'mod negattiv.

Huma konvinti li hemm bżonn ta' "trasparenza komparabbli u rekwiżiti ta' żvelar għall-prodotti ta' investiment li qed jikkompetu ma' xulxin," speċjalment fil-punt tal-bejgħ.

Litteriżmu finanzjarju

Il-Parlament saħaq ukoll li l-leġiżlazzjoni ta' l-UE dejjem tkun timmira għal standards ta' ħarsien tal-konsumatur għolja ħafna u talab lill-partijiet kollha interessati sabiex iżidu l-litteriżmu finanzjarju fost iċ-ċittadini – inklużi t-tfal, iż-żgħażagħ, l-impjegati u l-irtirati.

Dawn għandhom ikunu kompletament konxji tal-prinċipju bażiku tas-suq finanzjarju li kwalunkwe opportunita' ta' profitti ogħla ġeneralment tkun marbuta ma' teħid ta' riskju ogħla.

Qafas regolatorju frammentat ostaklu għall-attivitajiet transkonfinali

Permezz tar-rapport imħejji minn Gianni Pittella (PES, IT), il-Parlament reġa' ħa l-okkażjoni biex jirrimarka li "qafas regolatorju li jkun frammentat ħafna huwa impediment għall-iżvilupp tal-forniment transkonfinali ta' servizzi bankarji."

Il-Membri huma tal-fehma li anke l-implimentazzjoni tal-leġiżlazzjoni dwar il-ħasil tal-flus tista' tikkostitwixxi ostaklu għall-mobilita' tal-konsumatur f'dak li jirrigwarda, per eżempju, il-ftuħ ta' kontijiet kurrenti transkonfinali.

Għalhekk, għandha ssir evalwazzjoni ta' l-impatt ta' din il-leġislazzjoni.

Servizzi bankarji: dritt għal kulħadd

Il-Parlament jemmen li meta konsumatur ikun jixtieq jibdel minn bank għall-ieħor jew meta jkun qed jingħalaq kont, m'għandux isir tħarbit fis-servizz.

Dan ifisser li t-tariffi li jiġu imposti għandhom ikunu "ġustifikati għal kollox".

Il-Membri enfasizzaw li l-aċċess għas-servizzi finanzjarji bażiċi, bħal m'huwa l-ftuħ ta' kont bankarju, huwa dritt għal kulħadd.

Standards komuni dwar l-informazzjoni

Il-Kummissjoni ġiet mitluba tiżgura sistema komparabbli fl-Istati Membri kollha li permezz tagħha l-banek jipprovdu lill-konsumaturi, qabel ma jiftħu xi kont, ġabra fil-qosor u ċara fejn jingħataw id-dettalji dwar l-ispejjeż kollha.

Jekk l-industrija tonqos milli tirrispetta dan l-impenn, għandhom jitressqu proposti leġiżlattivi.

Il-Membri sostnew li l-banek għandhom ikollhom aċċess għal dejta ta' min jorbot fuqha dwar il-kreditu u l-frodi, iżda insistew fuq il-ħtieġa li tiġi mħarsa d-dejta personali tal-konsumaturi.

Pluraliżmu

Il-MPE enfasizzaw l-importanza li jkun hemm pluraliżmu u diversita' tal-fornituri fis-swieq bankarji u talbu lill-Kummissjoni biex tinvestiga jekk it-traspożizzjoni tad-Direttiva dwar is-Servizzi ta' Pagament hijiex qiegħda tnaqqas l-għadd ta' fornituri tas-servizzi ta' pagamenti ta' saldu.

Tariffi interbankarji

Il-Membri jixtiequ wkoll li ssir evalwazzjoni tat-tariffi interbankarji għall-karti tal-kreditu, għall-magni awtomatizzati tal-ġbid tal-flus u għal pagamenti oħrajn.

Huma ssuġġerew li l-Kummissjoni tistabbilixxi x'inhu permess mir-regoli tal-kompetizzjoni f'dan il-qasam, sabiex jiġu żgurati kundizzjonijiet ġenwinament indaqs għal kulħadd.

Proċedura: Inizjattiva

20080604IPR30758 Kompetizzjoni: Inkjesta settorjali dwar servizzi bankarji ġenerali (PITTELLA) Green Paper dwar is-Servizzi Finanzjarji għall-Konsumatur fis-Suq Waħdieni (KARAS)


Sewwieq għal tnax-il ġurnata konsekuttiva

Il-Parlament adotta rapport imħejji fi ħdan il-Kumitat għat-Trasport dwar l-aċċess għas-suq tas-servizzi tal-kowċ u x-xarabank.

Jekk ir-regolament jidħol fis-seħħ, is-sewwieqa tal-kowċ u tax-xarabank għat-trasport internazzjonali tal-passiġġieri ser ikunu jistgħu jaħdmu 12-il ġurnata konsekuttiva mill-1 ta' Jannar 2009 - hekk kif mitlub mill-imsieħba soċjali.

Madankollu dawn is-sewwieqa jkunu jridu jissodisfaw ċerti kundizzjonijiet ta' sigurta' u jieħdu il-perjodu ta' mistrieħ akkumulat wara.

Matul is-seduta plenarja tat-22 ta' Mejju 2008, il-Membri tal-Parlament Ewropew iddeċiedew li jipposponu l-votazzjoni tar-rapport imħejji minn Matthieu Grosch (EPP-ED, BE) fl-ewwel qari tal-proċedura ta' kodeċiżjoni dwar proposta għal regolament fuq it-trasport internazzjonali ta' passiġġieri permezz tal-kowċ u x-xarabank.

Dan minħabba l-fatt li l-Parlament ried jikkunsidra l-ftehima li kienet intlaħqet il-ġurnata ta' qabel minn rappreżentati ta' l-industrija u tat-trejdunjins dwar l-hekk imsejħa deroga ta' tnax-il ġurnata għal dan it-tip ta' servizzi transkonfinali okkażjonali.

Din ir-regola tippermetti lil sewwieqa tal-kowċ jaħdmu 12-il ġurnata konsekuttiva, ħaġa li normalment m'hix permessa mir-regoli ġenerali dwar il-ġranet ta' mistrieħ ta' sewwieqa ta' vetturi tal-passiġġieri.

Iżda d-deroga ta' tnax-il ġurnata tevita li l-kumpaniji jkollhom jingaġġaw sewwieqa fi Stati Membri differenti jew ikollhom jibgħatu żewġ sewwieqa fuq kowċ wieħed meta jsir vjaġġ twil - b'hekk ikunu jistgħu jitnaqqsu l-ispejjeż u l-problemi operazzjonali.

Il-Membri enfasizzaw ukoll li din id-deroga tiffaċilita l-vjaġġi bil-kowċ "speċifikament għal turisti bi dħul baxx" u tippromwovi t-turiżmu fir-reġjuni.

Ir-rapport adottat b'587 vot favur, 54 kontra u 6 astensjonijiet, jinkludi l-elementi ewlenin ta' din il-ftehima, li tipprovdi lista ta' kundizzjonijiet li jkollhom jiġu sodisfatti minn kull sewwieq li jkun ingaġġat f'servizz ta' trasport internazzjonali ta' passiġġieri b'mod okkażjonali u li jkun irid jagħmel użu mid-deroga ta' tnax-il ġurnata.

Dan ifisser li sewwieq jista' jipposponi l-perjodu ta' mistrieħ regolari tiegħu ta' kull ġimgħa sa tnax-il ġurnata wara l-perjodu ta' mistrieħ regolari preċedenti, jekk jissodisfa ċerti kundizzjonijiet.

Il-kundizzjonijiet huma dawn:

- is-servizz ta' trasport okkażjonali internazzjonali għandu jinkludi għallinqas 24 siegħa fi Stat Membru jew pajjiż terz barra mill-pajjiż fejn beda s-servizz;

- il-mistrieħ kull ġimgħa wara l-applikazzjoni tad-deroga għandu jkun għall-inqas ta' 45 siegħa.

Barra minn hekk, perjodu ta' mistrieħ ta' 24 siegħa kumpens għandu jittieħed f'daqqa qabel ma tintemm it-tielet ġimgħa wara l-applikazzjoni tad-deroga;

- fil-każ ta' sewqan li jsir tul il-perjodu sħiħ bejn l-għaxra ta' filgħaxija u s-sitta ta' filgħodu, għandu jkun hemm żewġ sewwieqa preżenti fuq il-vettura; u

- mill-1 ta' Jannar 2014 'l quddiem, l-applikazzjoni ta' din id-deroga tkun possibbli biss meta jintużaw vetturi attrezzati b'tagħmir li jirrekordja.

Issa jmiss li l-Kunsill tal-Ministri tat-Trasport japprova formalment l-emendi adottati mill-Parlament matul il-laqgħa tiegħu tat-13 ta' Ġunju.

Jekk il-Kunsill ma jressaq ebda emendi ġodda, ir-regolament għandu jibda japplika mill-1 ta' Jannar 2009.

Proċedura: Kodeċiżjoni 5.06.09

20080604IPR30766 Aċċess għas-suq tas-servizzi tat-trasport tal-coaches u tax-xarabank (tfassil mil-ġdid)


Biex tkun żgurata l-iġjene ta' l-oġġetti ta' l-ikel

Sigurtà ta' l-ikel

Il-Parlament Ewropew irid jiggarantixxi l-ogħla livell possibbli ta' iġjene fl-oġġetti ta' l-ikel waqt li jipprovdi biżżejjed flessibilita' l-awtoritajiet nazzjonali jkunu jistgħu jiddeċiedu jekk il-mikro-impriżi għandhomx ikunu eżentati minn ċerti obbligi tas-sistema HACCP (analiżi tal-periklu u tal-punti ta' kontroll kritiċi), li tiżgura u tikkontrolla r-regoli ta' l-UE dwar l-iġjene ta' l-ikel.

Ir-rapport imħejji minn Horst Schnellhardt (EPP-ED, DE) huwa dwar il-proposta tal-Kummissjoni biex temenda r-regolament dwar l-iġjene ta' l-oġġetti ta' l-ikel ta' l-2004 sabiex jitnaqqas il-piż amministrattiv.

Il-Kummissjoni pproponiet li l-kumpaniji ta' l-ikel iż-żgħar jiġu eżentati mir-rekwiżit li jwaqqfu, jimplimentaw u jżommu proċeduri permanenti msejsa fuq il-prinċipji ta' l-analiżi tal-periklu u tal-punti ta' kontroll kritiċi (' Hazard Analysis Critical Control Point - HACCP).

Din l-eżenzjoni tapplika għall-mikro-impriżi li fil-biċċa l-kbira jbigħu l-ikel direttament lill-konsumatur finali u li jkollhom inqas minn għaxar impjegati.

Permezz ta' dan ir-rapport, adottat b'maġġoranza kbira, il-Parlament enfasizza l-importanza li l-istandard għoli ta' sikurezza ta' l-ikel fl-Ewropa ma jitbaxxiex billi l-jkun hemm eżenzjoni ġenerali tal-mikro-impriżi kollha.

Minflok, il-Membri jridu li tiġi introdotta iktar flessibilita' billi jħallu f'idejn l-awtorjitajiet nazzjonali biex jiddeċiedu jekk il-mikro-impriżi jew saħansitra dawk ta' daqs medju għandhomx jimplimentaw il-proċeduri tas-sistema HACCP jew jistgħux ikunu eżentati.

Din id-deċiżjoni għandha tittieħed mhux biss fuq bażi tad-daqs ta' l-impriża iżda wkoll fuq il-bażi ta' analiżi tal-periklu mwettqa regolarment.

Is-sistema HACCP hija sistema rikonoxxuta u rrakkomandata fil-livell internazzjonali għall-immaniġjar tas-sikurezza ta' l-ikel.

Din is-sistema tiffoka fuq l-identifikazzjoni ta' punti kritiċi fi proċess fejn jista' jkun hemm problemi jew perikli b'rabta mas-sikurezza ta' l-ikel.

Permezz tas-sistema, ikunu jistgħu jittieħdu passi li jevitaw dawn it-tip ta' problemi.

Iktar minn 99% ta' l-impriżi fl-Ewropa huma SMEs u 90% minnhom fil-fatt huma mikro-impriżi li jħaddmu inqas minn 10 impjegati.

Waqt li l-medja hija ta' 5 impjegati għal kull impriża, dawn jirrappreżentaw 53% ta' l-impjiegi kollha fl-Unjoni Ewropea.

Proċedura: Kodeċiżjoni 5.06.09

20080604IPR30762 L-iġjene ta' l-oġġetti ta' l-ikel


Unjoni għall-Mediterran: Il-MPE favur Proċess ta' Barċellona b'impetu ġdid

Istituzzjonijiet

Il-MPE adottaw riżoluzzjoni li tilqa' l-proposta tal-Kummissjoni dwar il-Proċess ta' Barċellona: Unjoni għall-Mediterran "li se tagħti impetu politiku u prattiku ġdid għar-relazzjonijiet multilaterali ta' l-UE ma' l-imsieħba Mediterranji."

Il-Parlament laqa' wkoll il-proposta li tiġi stabbilita ko-presidenza ta' dan il-Proċess u li jiġu organizzati laqgħat ta' livell għoli kull sentejn.

L-Unjoni għall-Mediterran għandha tingħata bidu fit-13 ta' Lulju f'Pariġi, matul il-Presidenza Franċiża.

Permezz ta' din ir-riżoluzzjoni adottata b'562 vot favur, 50 kontra u 30 astensjoni, il-Parlament wera li "jikkondividi l-għan ta' din l-inizjattiva li se tagħti impetu politiku u prattiku ġdid għar-relazzjonijiet multilaterali ta' l-UE ma' l-imsieħba Mediterranji, billi ttejjeb il-livell politiku ta' dawn ir-relazzjonijiet."

Il-Membri jemmnu li l-iżvilupp propost tal-Proċess ta' Barċellona għal Unjoni għall-Mediterran huwa "konsolidament taż-żona Ewro-Mediterranja," li għandu jwassal għal sħubija b'saħħitha fil-politika tas-sigurta' u ta' l-affarijiet barranin.

Huma ġibdu l-attenzjoni għall-fatt li s-sħubija Ewro-Mediterranja għadha ma pproduċietx ir-riżultati mistennija fil-qasam tad-drittijiet tal-bniedem, minkejja li dan huwa wieħed mill-għanijiet ewlenin tagħha.

Matul id-dibattitu li sar qabel il-votazzjoni, Simon BUSUTTIL (EPP-ED, MT) qal:

"Kellna bżonnu dan il-bidu ġdid, kellna bżonn din l-enerġija ġdida għall-politika Mediterranja li hija daqstant importanti għall-Mediterran u għall-Ewropa.

"Forsi l-akbar difett li kellu l-Proċess ta' Barċellona kien li l-pajjiżi ġara tagħna fin-nofsinhar tal-Mediterran dejjem ħassew li dan kien proċess ta' l-Ewropa impost fuqhom u ma kienx hemm biżżejjed sens ta' ugwaljanza u sens ta' sħubija fih.

"Fis-samit tat-13 ta' Lulju rridu naraw li dan il-proġett ġdid ta' unjoni għall-Mediterran nibnuh fuq sħubija vera, nibnuh fuq ugwaljanza vera.

Nibnuh fuq strutturi li huma maqsumin u mhux nimponu l-proposti tagħna fuq ħaddieħor.

Naturalment dan ifisser li hemm obbligi bħalma hemm drittijiet fuq iż-żewġ naħat u mhux fuq naħa waħda biss.

"Aħna nilqgħu din il-proposta b'taħlita ta' xettiċiżmu imma fl-istess ħin ukoll ta' tama.

Jiena nittama li t-tama tirbaħ fuq ix-xettiċiżmu."

Il-Parlament qabel li l-Assemblea Parlamentari Ewro-Mediterranja (EMPA) għandha ssir "parti integrali mill-qafas istituzzjonali tal-Proċess ta' Barċellona: Unjoni għall-Mediterran, bħala d-dimensjoni parlamentari tiegħu."

Il-President tal-Parlament Ewropew Hans-Gert Pöttering għandu wkoll il-kariga ta' President ta' l-EMPA.

L-EMPA hija l-unika assemblea parlamentari li tgħaqqad is-27 Stat Membru ta' l-UE flimkien mal-partijiet involuti fil-proċess ta' paċi fil-Lvant Nofsani.

Il-Membri jemmnu li l-EMPA, "bħala entita' konsultattiva, għandu jkollha d-dritt li tagħmel proposti u evalwazzjonijiet."

Ko-presidenza u samits

Il-Parlament laqa' wkoll il-proposta li tiġi stabbilita ko-presidenza tal-'Proċess ta' Barċellona: Unjoni għall-Mediterran', f'livell ta' kapijiet ta' stat u ministri ta' l-affarijiet barranin.

Il-Membri enfasizzaw li l-fergħa tal-Mediterran tal-Presidenza għandha tkun nominata permezz ta' kunsens fost l-imsieħba Mediterranji.

Huma laqgħu l-fatt li jiġu organizzati laqgħat ta' livell għoli kull sentejn sabiex jissaħħu r-relazzjonijiet ma' l-imsieħba Mediterranji ta' l-UE.

Il-Membri huma tal-fehma li l-EMPA għandha tkun "involuta b'mod sħiħ fit-tħejjija u l-proċediment ta' dawn is-samits", li għandhom iseħħu fil-pajjiż li jkollu l-Presidenza.

Il-MPE huma wkoll favur il-proposta għat-twaqqif ta' Kumitat Permanenti Konġunt ta' rappreżentanti nominati mill-parteċipanti kollha fil-'Proċess ta' Barċellona: Unjoni għall-Mediterran', ibbażat fi Brussell.

Segretarjat u proġetti reġjonali

Il-Parlament sostna li s-segretarjat propost għandu jkun integrat fis-servizzi tal-Kummissjoni u għandu jagħmel dan il-Proċess aktar viżibbli fir-reġjun, waqt li "jikkonċentra sew fuq proġetti reġjonali."

Dawn il-proġetti għandhom ikunu miftuħa għall-Istati kollha ta' l-UE u għall-imsieħba tal-Mediterran li jixtiequ jipparteċipaw.

Il-Kummissjoni ġiet mistiedna tinforma lill-Parlament u lill-EMPA dwar l-iżvilupp ta' dawn il-proġetti reġjonali fuq bażi regolari, waqt li tqis il-proposti u l-evalwazzjonijiet li jkunu tressqu f'livell parlamentari.

Il-Membri ħadu l-okkażżjoni biex ifakkru fl-eżempji ta' proġetti proposti mill-Kummissjoni, bħat-toroq tal-baħar, il-konnessjoni tat-triq tal-Maghreb Għarbi, it-tneħħija tat-tniġġis mill-Mediterran, protezzjoni ċivili u l-Pjan Solari għall-Mediterran.

Paċi, investiment u drittijiet tan-nisa

Il-Parlament tenna li s-sħubija bejn l-UE u l-pajjiżi tal-Mediterran "ma tistax tiffoka biss fuq kwistjonijiet ekonomiċi u kummerċjali."

Il-Membri fakkru li t-tielet pilastru ta' din is-sħubija "kien maħsub biex jikkontribwixxi għall-paċi, stabilita' u prosperita'" u li l-Karta għall-Paċi u Stabilita' għadha "m'għamlitx progress sinifikattiv."

It-test adottat ifakkar ukoll fil-proposti tal-Parlament dwar il-ħolqien ta' Bank ta' Investiment u ta' Żvilupp Ewro-Mediterranju li jkun kapaċi jattira investiment barrani dirett, kif ukoll il-ħtieġa li jissaħħaħ l-istejtus tan-nisa fir-reġjun tal-Mediterran.

Il-Kummissjoni ppreżentat il-proposti tagħha għal Unjoni Mediterranja fl-20 ta' Mejju biex ittejjeb ir-relazzjonijiet ma' l-imsieħba ta' l-Unjoni Ewropea fil-Mediterran permezz tal-Proċess ta' Barċellona.

L-Unjoni Mediterranja għandha tingħata bidu matul samit fit-13 ta' Lulju f'Pariġi, matul il-Presidenza Franċiża, wara li l-Kunsill Ewropew japprova formalment dawn il-proposti matul il-laqgħa għolja tad-19 u l-20 ta' Ġunju.

Proċedura: Riżoluzzjoni

20080604IPR30761 Stqarrija għall-Istampa: Hans-Gert Pöttering welcomes the Commission's proposal on the "Barcelona Process: Union for the Mediterranean", 20 ta' Mejju Komunikazzjoni tal-Kummissjoni Riżoluzzjoni li tilqa' l-proposta tal-Kummissjoni dwar il-Proċess ta' Barċellona Stqarrija stampa tal-President Hans-Gert Poettering


Samit UE/Stati Uniti - tama għal impenn Amerikan ġdid favur il-paċi u d-demokrazija

Relazzjonijiet esterni

Il-Membri tal-Parlament Ewropew adottaw riżoluzzjoni li permezz tagħha wrew il-ħerqa tal-Parlament li jaħdem ma' President Amerikan ġdid, fit-tama li jkun hemm "impenn Amerikan imsaħħaħ favur il-multilateraliżmu, u favur il-paċi u d-demokrazija madwar id-dinja."

Il-Parlament reġa' tenna l-istedina tiegħu lill-Istati Uniti biex "tneħħi minnufih ir-reġim tal-viżi u biex tittratta liċ-ċittadini kollha ta' l-Istati Membri ta' l-UE bl-istess mod."

Il-Parlament jemmen li s-sħubija bejn l-UE u l-Istati Uniti dwar kwistjonijiet sensittivi bħall-isfidi globali tal-faqar u tal-bidla fil-klima għandhom ikunu infurzati.

Għalhekk jistenna bil-ħerqa li jaħdem ma' President Amerikan ġdid u jittama li jkun hemm "impenn Amerikan imsaħħaħ favur il-multilateraliżmu, u favur il-paċi u d-demokrazija madwar id-dinja."

Il-MPE ħadu l-opportunita' biex juru t-tħassib tagħhom dwar il-fatt li f'ħafna stati ta' l-Amerika għadha teżisti l-piena tal-mewt.

Permezz ta' din ir-riżoluzzjoni adottata b'552 vot favur, 68 kontra u 23 astensjoni, il-Membri esprimew ukoll tħassib dwar "l-eżistenza fiha nnifisha taċ-ċentru ta' detenzjoni tal-Bajja ta' Guantánamo u l-prattika ta' l-arresti u l-konsenji straordinarji."

Għalhekk ħeġġew lill-Kunsill biex joħroġ "dikjarazzjoni konġunta ċara u b'saħħitha," li tistieden lill-Istati Uniti twaqqaf din il-prattika, teħles lid-detenuti li għad fadal u tagħtihom kumpens.

Il-viżi

Waqt li laqa' l-bidu tat-taħditiet bejn l-UE u l-Istati Uniti f'dan ir-rigward, il-Parlament enfasizza li n-negozjati għandhom ikunu "trasparenti, ibbażati fuq il-prinċipju tar-reċiproċita' u jirrispettaw id-dispożizzjonijiet ta' l-UE dwar il-protezzjoni tad-dejta."

Il-bidla fil-klima

Il-Membri laqgħu b'sodisfazzjon l-impenji mill-kandidati presidenzjali ewlenin ta' l-Istati Uniti li jindirizzaw l-emissjonijiet tal-gassijiet b'effett ta' serra u biex jintlaħaq ftehim internazzjonali sa l-2009 "sabiex tkun evitata bidla fil-klima perikoluża."

F'dan il-kuntest, huma ħeġġew lill-Istati Uniti sabiex "tagħmel li tista' biex titlesta l-ħidma fuq l-leġiżlazzjoni domestika tagħha dwar il-klima," sal-konferenza tan-Nazzjonijiet Uniti li ser issir f' Diċembru 2009 f'Kopenħagen.

Barra minn hekk, il-Parlament stieden lill-Istati Uniti sabiex "tippersisti fl-isforzi tagħha li tistabbilixxi sistema ta' kummerċ tal-karbonju li fil-futur tkun tista' tiġi marbuta ma' l-Iskema għall-Iskambju ta' Kwoti ta' Emissjonijiet ta' l-UE."

Il-Membri jemmnu li kemm l-ambjent kif ukoll l-industrija jaqblilhom b'mod ġenerali li dawn il-mekkaniżmi emerġenti tas-swieq tal-karbonju fid-dinja jkunu kompatibbli u interoperabbli.

Id-diżarmament u l-Iran

Il-Parlament huwa ta' l-opinjoni li l-pjan ta' l-Istati Uniti li "tistabbilixxi sistema ta' kontra l-missili fl-Ewropa f'dan iż-żmien jista' jfixkel l-isforzi internazzjonali fir-rigward tad-diżarmament."

Mill-banda l-oħra, il-Membri laqgħu wkoll il-koperazzjoni mill-qrib bejn l-UE u l-Istati Uniti dwar il-kwistjoni nukleari Iranjana, li wasslet għall-adozzjoni ta' Riżoluzzjoni mill-Kunsill tas-Sigurta' tan-Nazzjonijiet Uniti li timponi sanzjonijiet ġodda fuq l-Iran.

L-Istati Uniti ġiet mistiedna tipparteċipa b'mod dirett fin-negozjati ma' l-Iran flimkien ma' l-UE.

Is-Samit bejn l-UE u l-Istati Uniti ser isir fl-10 ta' Ġunju 2008.

Proċedura: Riżoluzzjoni


Politika barranija iktar effettiva - bżonn ta' żieda fil-kontroll parlamentari

Relazzjonijiet esterni

Il-Parlament Ewropew sostna li hemm bżonn ta' iktar kontroll parlamentari u ta' leġittimita' demokratika fil-politika komuni barranija u għas-sigurta', kif ukoll fil-politika Ewropea għas-sigurta' u d-difiża.

Il-MPE adottaw żewġ rapporti li permezz tagħhom sostnew li "l-istabilita' fil-Balkani tal-Punent għandha tkun il-prijorita' ewlenija ta' l-UE għall-2008," waqt li fakkru li r-riskju ta' profilerazzjoni b'rabta mal-programm nukleari ta' l-Iran jibqa' raġuni għal tħassib serju.

Permezz tar-rapport imħejji minn Jacek Saryusz-Wolski (EPP-ED, PL), il-Parlament enfasizza l-fatt li t-Trattat ta' Liżbona jista' jwassal biex il-politika barranija ta' l-UE issir iktar effettiva, waqt li nnota li fil-ġejjieni, il-kariga ta' Rappreżentant Għoli/Viċi President tal-Kummissjoni ser "tnissel il-leġittimita' tagħha direttament mill-Parlament Ewropew".

Il-Parlament saħaq dwar il-bżonn ta' trasparenza u kontribuzzjoni demokratika fit-twaqqif tas-Servizz Ewropew ta' Azzjoni Esterna.

Il-Parlament talab ukoll li jiġi stabbilit mekkaniżmu rigward l-għoti ta' informazzjoni kunfidenzjali lil ċerti Membri tal-Kumitat għall-Affarijiet Barranin.

Barra minn hekk, "jeħtieġ li jsiru iktar sforzi biex jittejjeb il-proċess tat-teħid ta' deċiżjonijiet fir-rigward tal-politika esterna, bl-għan li jingħeleb il-poter tal- veto u tiġi introdotta votazzjoni bil-maġġoranza kkwalifikata."

Il-ġirien ta' l-UE

Il-MPE sostnew li "l-istabilita' fil-Balkani tal-Punent għandha tkun il-prijorita' ewlenija ta' l-UE għall-2008."

Huma kienu tal-fehma li d-djalogu mas-Serbja għandu jkun intensifikat sabiex jittieħdu passi konkreti, per eżempju fir-rigward tal-liberalizzazzjoni tal-viża, waqt li l-Unjoni Ewropea għandha "tagħti bidu għal proċessi adattati," biex tkun evitata l-iżolazzjoni tas-Serbja.

Fir-rigward tal-missjoni EULEX fil-Kosovo, il-Membri saħqu li din għandha "tissalvagwardja l-interessi tal-minoritajiet nazzjonali."

Skond il-Parlament, "it-tisħiħ tal-Politika Ewropea għall-Viċinanzi għandha titqies bħala objettiv ewlieni għall-2008, b'mod speċjali fil-Mediterran, fil-Baħar Baltiku u fil-Baħar l-Iswed.

Fl-istess ħin, huwa ta' l-opinjoni li l-proċess tat-tkabbir għandu jibqa' prijorita' ewlenija tal-politika barranija u li dan għandu jkun ibbażat fuq il-kapaċita' ta' l-Unjoni li tintegra l-Istati Membri l-ġodda.

Għalhekk għandu jiġi kkunsidrat l-impatt tat-tkabbir fuq l-istituzzjonijiet ta' l-Unjoni, ir-riżorsi finanzjarji u l-kapaċita' tagħha li tilħaq l-objettivi politiċi tagħha

Sigurta' ta' l-enerġija

Il-Membri ġibdu l-attenzjoni dwar il-fatt li l-Unjoni "tiddependi ħafna għall-enerġija fuq pajjiżi mhux demokratiċi," u dan jista' jnaqqas l-koerenza, il-mod li bih tasserixxi ruħha u s-sostenibilita' tal-politika barranija komuni tagħha.

Fl-istess ħin, huma jemmnu li "l-importanza tad-dimensjoni tal-politika barranija tas-sigurta' ta' l-enerġija… se tkompli tiżdied."

Għalhekk irrakkomandaw id-diversifikazzjoni ta' sorsi, żieda fl-effiċjenza ta' l-enerġija kif ukoll solidarjeta' fost l-Istati Membri, waqt li ddeploraw l-iffirmar mhux koordinat ta' ftehimiet bilaterali ta' l-enerġija mill-Istati Membri.

Ir-Russja u ċ-Ċina

Il-Parlament jixtieq li fl-2008, l-UE tirrevedi r-relazzjonijiet tagħha mar-Russja u li r-relazzjonijiet mal-Federazzjoni Russa jiġu kkoordinati fuq il-bażi ta' l-interessi komuni ta' l-Unjoni.

Barra minn hekk, il-MPE irrakkomandaw li fl-2008 jissaħħu r-relazzjonijiet politiċi u ekonomiċi maċ-Ċina, dment li jsir progress sostanzjali fl-oqsma tad-drittijiet tal-bniedem u tad-demokrazija.

Kundizzjoni oħra hija li ċ-Ċina "tagħti każ tat-tħassib serju ta' l-UE dwar l-imġiba tagħha fit-Tibet."

Sigurta' u ta' Difiża - bżonn ta' żieda fil-kontroll parlamentari

Ir-rapport imħejji minn Helmut Kuhne (PES, DE) dwar l-implimentazzjoni ta' l-Istrateġija Ewropea għas-Sigurta' (ESS) u l-politika Ewropea għas-sigurta' u d-difiża (ESDP) jitlob lill-Rappreżentant Għoli biex "permezz ta' White Paper , jevalwa l-progress li sar, u kwalunkwe nuqqasijiet, fl-implimentazzjoni ta' l-ESS sa mill-2003."

Huwa ġie wkoll mitlub "jinkludi fil- White Paper , proposti għat-titjib u t-tisħiħ ta' l-ESS."

Il-Parlament sostna li hemm bżonn ta' iktar kontroll parlamentari u ta' leġittimita' demokratika fil-politika komuni barranija u għas-sigurta' kif ukoll fil-politika Ewropea għas-sigurta' u d-difiża.

Fil-fatt, kwalunkwe evalwazzjoni ta' l-ESS għandha "titwettaq b'responsabilita' demokratika akbar u għaldaqstant issir b'konsultazzjoni mill-qrib," mal-Parlament Ewropew.

Il-Membri enfasizzaw il-bżonn li l-pożizzjoni tal-Parlament tkun disponibbli qabel kull missjoni ta' l-ESDP sabiex l-operazzjonijiet militari ta' l-UE jkollhom iktar leġittimita' demokratika.

Gruppi ta' Battalja, il-EUROCORPS, il-Korp Ewropew għall-Paċi

Ir-rapport jiddeplora li, "id-definizzjoni dejqa tat-termini ta' tqassim," hija waħda mir-raġunijiet għala l-kunċett ta' Gruppi ta' Battalja għadu "ma solviex il-problema ta' ħolqien ta' truppi għal operazzjonijiet konkreti."

Għalhekk il-Parlament talab li dan il-kunċett jiġi ċċarat b'mod urġenti.

Il-Membri pproponew ukoll li l-EUROCORPS jitpoġġa "bħala forza permanenti taħt il-kmand ta' l-UE," waqt li ħeġġew il-kontribut ta' l-Istati Membri kollha.

Il-Kunsill u l-Kummissjoni ġew mistiedna, "iwaqqfu Korp ta' l-UE għall-Paċi Ċivili għall-immaniġġjar tal-kriżijiet u għall-prevenzjoni tal-kunflitti."

Paragrafu li kien jitlob lill-Kunsill biex jeżamina l-possibiltajiet li tiġi stabbilita forza ta' reazzjoni għas-sigurta' umana, li tintegra ċ-ċivil u l-militar, ma ġiex adottat.

L-esportazzjoni ta' l-armi

Il-Parlament reġa' tenna li hija ħaġa tal-mistħija li minkejja li l-Kodiċi ta' Kondotta ta' l-UE dwar l-esportazzjoni ta' l-armi ilu jeżisti għaxar snin, dan għadu ma sarx vinkolanti, u li l-esportazzjoni ta' l-armi mill-Istati Membri donnha qiegħda tkompli mingħajr kontroll.

Il-Membri jixtiequ li l-Ewropa ssir żona mingħajr armi nukleari u għalhekk appellaw biex titħejja konvenzjoni globali li tipprojbixxi l-armi nukleari.

Huma tal-fehma li l-pjan ta' l-Istati Uniti li fl-Ewropa tiġi stabbilita sistema ta' kontra l-missili, "bħalissa tista' xxekkel l-isforzi internazzjonali tad-diżarm."

Ir-rapport isostni li r-riskju ta' profilerazzjoni b'rabta mal-programm nukleari ta' l-Iran jibqa' raġuni għal tħassib serju kemm għall-UE kif ukoll għall-Komunita' Internazzjonali.

Proċedura: Inizjattiva 4.06.09

20080605IPR30971 Rapport Annwali 2006 dwar is-CFSP (SARYUSZ-WOLSKI) Rapport Annwali dwar l-implimentazzjoni ta' l-Istrateġija Ewropea ta' sigurtà u ta' difiża (KUHNE)